চিরঞ্জীব মুজিব
চিরঞ্জীব মুজিব হল একটি ২০২১ সালের বাংলাদেশী বাংলা ভাষার জীবনীমূলক চলচ্চিত্র যা বাংলাদেশের প্রধানমন্ত্রীর সংলাপ লেখক নজরুল ইসলাম দ্বারা পরিচালিত। চলচ্চিত্রটিতে আহমেদ রুবেল বঙ্গবন্ধু চরিত্রে অভিনয় করেছেন যিনি ছিলেন বাংলাদেশের প্রথম রাষ্ট্রপতি ও জাতির পিতা। চলচ্চিত্রটি বঙ্গবন্ধুর লেখা অসমাপ্ত আত্মজীবনী-এর একটি অংশের উপর ভিত্তি করে তৈরি করা হয়েছে, যেখানে তাঁর জীবনের ১৯৪৯ থেকে ১৯৫২ সাল পর্যন্ত বর্ণনা করা হয়েছে। ২৪ জুন ২০২১ তারিখে শেখ হাসিনা আনুষ্ঠানিকভাবে চলচ্চিত্রটির তিনটি পোস্টার উন্মোচন করেন। ১৮ অক্টোবর এর টিজার প্রকাশিত হয়। টিজার প্রকাশের দুই মাস পর মুক্তি পায় এর ট্রেলার। ২০২২ সালের জানুয়ারিতে বগুড়ার একটি কলেজের শিক্ষার্থীদের চলচ্চিত্রটি দেখতে বাধ্য করা হয়েছিল বলে অভিযোগ করা হয়।